钦定古今图书集成/明伦汇编/氏族典/第378卷 > 孔旼
## 钦定古今图书集成/明伦汇编/氏族典/第378卷 > 孔旼

按《宋史孔旼传》：“旼字宁极，孔子四十六代孙。隐居汝
州龙兴县龙山之滍阳城。性孤洁，喜读书，动止必依
礼法，环所居百馀里，人皆爱慕之。葬其父，庐墓三年，
卧破棺中，日食米一溢，壁间生紫芝数十本。近臣列
荐，授秘书省校书郎，致仕。居数年，召为国子监直讲，
辞不赴，即迁光禄寺丞。顷之，起知龙兴县，复辞，卒赠”
太常丞。